Noordwes-vrou wreed verkrag | Maroela Media
Noordwes-vrou wreed verkrag
Argieffoto Foto: enca.com
'n 21-jarige vrou is halfnaak en met kopbeserings in 'n straat in Klerksdorp aangetref.
Kapt. Paul Ramaloko, polisiewoordvoerder, het gesê die vrou is Saterdag omstreeks 18:15 deur 'n verbyganger gevind. "Sy is by Elandsheuwel gekry. Sy was bewusteloos en haar blou denimbroek en onderklere het langs haar gelê. Daar was ook glo klippe met bloedspatsels rondom haar," het Ramaloko gesê.
Die vrou het verskeie wonde aan haar kop en gesig gehad. Nooddienste is na die toneel ontbied en sy is na 'n nabygeleë hospitaal geneem. 'n Voorlopige ondersoek het aangedui dat sy verkrag is.
Genl.maj. Jacob Tsumane, die waarnemende provinsiale kommissaris, het 'n beroep op die gemeenskap gedoen om die Klerksdorp-polisie te nader indien hulle meer inligting oor die voorval het. "Ons verseker enigiemand wat met inligting na vore kom, dat dit die aandag sal kry wat dit verdien," het hy gesê.
Die vrou het tot op hede nog nie haar bewussyn herwin nie. 'n Saak van poging tot moord en verkragting word ondersoek.
KZN-plaasaanval: 'Hulle het gedreig om hom aan die brand te steek'
Hawelose moor glo bekende Pta-sakeman
Siestog, hoe vernederend moet dit nie wees nie ? Eerstens is haar hele menswaardigheid aangetas met die verkragting en dan word sy net so gelos vir almal om te sien ! Die doodstraf is al ding wat vir hierdie vervlakste verkragters gaan werk.
Ek sien julle praat van vroue wat verskeie wonde het, en dan weer van 'n vrou! Is daar dan 'n klomp vroue so aangerand?
Ek raak so vies vir mans wat net dink hulle kan vat wat hulle wil. Ons vrouens moet so versigtig wees as ons met mans gesels. 'N Flirtasie kan lelike nagevolge he. Party mans kry nie die boodskap van Nee nie.
Ons vrouens moet meer lawaai maak. Die is die enigste berig wat ek gelees het van die walglike daad. Is verkragting nou so alledaags dat net 1 koerant daaroor berig. Die arme, arme vrou. Hoop sy sal herstel.
Die land brand, mense wat dit nie wil sien en aanvaar lewe in n droom wereld, verkragting, moord, bedrog, korupsie ag so kan die lys maar net aangaan, die straf wette is so pateties.